b'\n_START_ARTICLE_\nMindaugas Skritulskas\n_START_SECTION_\nBiografija\n_START_PARAGRAPH_\nGim\xc4\x97 1975 m. vasario 1 d. Palangoje politinio kalinio - rezistencijos dalyvio, gydytojo Eduardo Vytauto Skritulsko (1932 - 2015) ir ekonomist\xc4\x97s Vidos Stanislavos Skritulskien\xc4\x97s (1944 - 2010) \xc5\xa1eimoje. 1997 m. Klaip\xc4\x97dos universitete baig\xc4\x97 istorijos bakalauro, 2002 metais Mykolo Romerio universitete -  teis\xc4\x97s magistro studijas._NEWLINE_2000\xe2\x80\x932003 m. Palangos savivaldyb\xc4\x97s mero patar\xc4\x97jas teis\xc4\x97s ir valdymo klausimais, Palangos miesto valdybos narys, 2003\xe2\x80\x932006 m. Palangos savivaldyb\xc4\x97s mero pavaduotojas, Europos S\xc4\x85jungos Region\xc5\xb3 komiteto asocijuotas narys, nuo 2006 m. UAB \xe2\x80\x9ePalangos Agila\xe2\x80\x9c direktorius, UAB "Paj\xc5\xabrio alka" komercijos direktorius. Nuo 2011 m. iki 2018 m. Klaip\xc4\x97dos teritorin\xc4\x97s darbo bir\xc5\xbeos direktorius._NEWLINE_Nuo 1997 m. T\xc4\x97vyn\xc4\x97s s\xc4\x85jungos Palangos skyriaus narys._NEWLINE_2000\xe2\x80\x932003 m., 2003\xe2\x80\x932007 m., 2007\xe2\x80\x932011 m., 2011 - 2015 m. ir nuo 2015 m. Palangos savivaldyb\xc4\x97s tarybos narys.  2007\xe2\x80\x932011 m. ir nuo 2015 m. Ekonomikos ir finans\xc5\xb3 komiteto pirmininkas._NEWLINE_Nuo 2004 m. Europos kurort\xc5\xb3 s\xc4\x85jungos (ESPA) valdybos narys. Klaip\xc4\x97dos apskrities administracini\xc5\xb3 gin\xc4\x8d\xc5\xb3 komisijos pirmininko pavaduotojas. _NEWLINE_Nuo 2015 m. \xc4\xafmoni\xc5\xb3: UAB "Palangos komunalinis \xc5\xabkis", UAB "Palangos vandenys" ir V\xc5\xa1\xc4\xae "Palangos pirmin\xc4\x97s asmens sveikatos prie\xc5\xbei\xc5\xabros centras" - steb\xc4\x97toj\xc5\xb3 tarybos pirmininkas. _NEWLINE_Sutuoktin\xc4\x97 Ramun\xc4\x97, s\xc5\xabn\xc5\xabs Vakaris, g. 2007 m.; Gediminas, g. 2008 m.; Tautvydas, g. 2011 m.'